पाइप लाइन डालने के बाद नहीं दबाई मिट्टी, उड़ रही धूल
10 दिनों से परेशानी उठा रहे हैं रहवासी
झाबुआ | पाइप लाइन तो डाल दी लेकिन मिट्टी ठीक से नहीं दबाने के कारण यहां लोगों के लिए परेशानी खड़ी हो गई है। दिन में धूल उड़ रही है। इससे बचने के लिए रहवासी मिट्टी पर पानी छिड़क रहे हैं।
यह स्थिति रामकृष्ण नगर में बनी हुई है। नई पेजयल योजना के चलते पाइप लाइन डालने के लिए यहां गड्ढे खोदे गए थे। दस दिन पहले यहां पाइप भी डाल दिए गए। लेकिन मजदूरों ने गड्ढों में मिट्टी ठीक से नहीं भरी और न ही मिट्टी को दबाया गया। इस वजह से लोगों के घरों के सामने ही मिट्टी के ढेर लगे हुए हैं। रहवासी बीडी बैरागी व चेनसिंग सोलंकी ने बताया दिनभर मिट्टी उड़ती रहती है। वाहन भी नहीं निकल पाते।
मिट्टी ना उड़े इसलिए दिन में कई बार पानी छिड़कना पड़ता है। परेशानी नगर पालिका भी जानती है लेकिन अब तक समाधान नहीं किया गया। पाइप डलने के 10 दिन गुजर जाने के बाद भी स्थिति में सुधार नहीं हो रहा है। नपा के सफाईकर्मी भी इस ओर ध्यान नहीं दे रहे।
ठेकेदार से कहेंगे
मिट्टी ठीक से दबाने और उसे ठीक करने के लिए पाइप लाइन बिछा रहे ठेकेदार से बात करूंगा। जल्द ही समस्या का निराकरण होगा। धनसिंह बारिया, नपा अध्यक्ष, झाबुआ
hin_Deva hin_Deva hin_Deva hin_Deva hin_Deva hin_Deva hin_Deva